Tartaruga común

A **tartaruga común**, tamén coñecida como **tartaruga mariña común** (***Caretta caretta***) é unha especie de tartaruga mariña pertencente á familia Cheloniidae. Habita no océano Atlántico, Pacífico e Índico, e no Mediterráneo. Tamén se pode ver polas costas galegas (ver Lista de réptiles de Galicia). Actualmente é a única especie do xénero ***Caretta***. Pasa a maior parte da súa vida en hábitats mariños e estuarios, e a femia só sobe brevemente á praia para desovar. Ten unha baixa taxa de reprodución; as femias fan como media catro postas de ovos e logo pasan por un período de quiescencia no cal non poñen ovos durante dous ou tres anos. Chega á madureza sexual entre os 17 e os 33 anos e ten unha lonxevidade de 47 a 67 anos.

As tartarugas adultas miden como media uns 90&nbsp;cm de longo e teñen un peso medio de 135&nbsp;kg, aínda que tamén se rexistraron exemplares máis grandes cunha lonxitude de ata 213&nbsp;cm e un peso de ata 545&nbsp;kg. A cor da pel varía desde amarelo a marrón, e a coiraza (*cuncha*) é tipicamente marrón–avermellada. A diferenza máis clara entre machos e femias adultos é que os machos teñen colas máis grosas e plastróns máis curtos que as femias. Non hai dimorfismo sexual entre femias e machos xuvenís.

É unha especie omnívora, que se alimenta principalmente de invertebrados que viven no leito mariño. As súas mandíbulas son grandes e poderosas e serven como unha ferramenta eficaz para desfacer as presas. As tartarugas neonatas teñen numerosos depredadores e os ovos son especialmente vulnerables a depredadores e organismos terrestres. Unha vez que alcanzan a idade adulta, o seu gran tamaño fai que os seus depredadores se limiten basicamente aos tiburóns.

É considerada unha especie en perigo de extinción pola Unión Internacional para a Conservación da Natureza. Os aparellos de pesca desatendidos son responsables de moitas mortes entre as tartarugas mariñas, incluíndo *C. caretta*. Tamén poden afogarse cando quedan atrapadas en redes de arrastre. Para reducir a mortalidade, utilízanse redes con dispositivos que exclúen as tartarugas mariñas, que lles proporcionan unha vía de escape se quedan atrapadas nas redes. A perda de praias de desove axeitadas e a introdución de depredadores exóticos tamén afectan ás poboacións de *C. caretta*. Os esforzos de conservación requiren a cooperación internacional, xa que estas tartarugas vagan por vastas áreas e porque as praias de desove esenciais para a súa reprodución están espalladas por moitos países.

## Taxonomía 
Linneo foi o primeiro que lle deu a esta especie o seu nome binomial, *Testudo caretta*, en 1758. Ocasionalmente aniñan en Vanuatu e Tokelau. A illa de Yakushima é o sitio máis importante, con tres zonas de desove que son visitadas polo 40% de todas as tartarugas mariñas comúns da área. Unha nova preocupación asociada co uso de proteccións con materiais de aceiro é a interferencia co desenvolvemento normal do sentido de percepción magnética dos neonatos debido á utilización de arames ferrosos, que pode perturbar a capacidade das tartarugas de navegar correctamente. Estanse a realizar esforzos para encontrar un material que non sexa magnético pero que á vez permita evitar que os depredadores rillen a barreira.

### Doenzas e parasitos 
As crías e os ovos poden verse afectadas por bacterias infecciosas como *Pseudomonas* e *Salmonella*. Fungos como *Penicillium* infectan os niños e a cloaca destas tartarugas.

Máis de 100 especies de animais de 13 filos, e 37 tipos de algas, viven adheridos ao dorso da coiraza desta tartaruga.

Como todas as tartarugas mariñas, a tartaruga mariña común prepárase para a reprodución na súa zona de alimentación. Isto ten lugar varios anos antes de que migre a unha zona de apareamento. A femia ten a capacidade de almacenar o esperma de varios machos nos seus ovidutos ata a ovulación. Isto causa preocupación pola relación entre os rápidos cambios da temperatura global e o risco de extinción da poboación de tartarugas mariñas comúns.

Nos Estados Unidos esta especie foi declarada réptil oficial do estado de Carolina do Sur e tamén réptil oficial de auga salgada do estado de Florida.

## Galería 

Ficheiro:Loggerhead Sea Turtle (Caretta caretta) .jpg|Cabeza de tartaruga mariña común.
Ficheiro:P7270107.jpg|Subindo á praia.
Ficheiro:BabyLoggerheadTurtle1.jpg|Crías de tartaruga mariña común.
Ficheiro:Caretta caretta02.jpg|Debuxo dunha tartaruga mariña común.
Ficheiro:Esqueleto-tortuga-boba.01.jpg|Esqueleto de tartaruga mariña común.
Ficheiro:Esqueleto-tortuga-boba.02.jpg|Esqueleto de tartaruga mariña común.

## Notas 
## Véxase tamén 
### Bibliografía 
*
*
*
*
*
*
*
*
*
*
*
*
*
*
*
*
*
*
* 
* 
* 
* 

### Outros artigos 
* Catálogo galego de especies ameazadas
### Ligazóns externas 
* Proxecto de reintrodución en Almería (España) (en castelán)
* Información sobre a tartaruga mariña común nas costas catalás. (en catalán)
* Fotos e información da tartaruga mariña común. (en catalán)
* Estudo sobre a tartaruga mariña común da provincia de Mulga en Turquía. (en inglés)
* Distribución e ecoloxía da tartaruga mariña común. (en castelán)
* Descrición e hábitat da tartaruga mariña común. (en inglés)